Diari Oficial de la Generalitat Valenciana


Sumari del DOGV 9732, del 24-11-2023 (2023/11692)

Extracte de la Resolució de 16 de novembre de 2023, del vicerector d'Investigació de la Universitat Jaume I de Castelló, per la que es convoca beca d'iniciació a la investigació de l'Institut de Noves Tecnologies de la Imatge (VR).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11933


Data del document
:   16-11-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució de 16 de novembre de 2023, del vicerector d'Investigació de la Universitat Jaume I de Castelló, per la que es convoca beca d'iniciació a la investigació de l'Institut de Noves Tecnologies de la Imatge (VR). [2023/11046]  
BDNS (identif.): 728099.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/728099)  
  
Primer. Beneficiaris  
Poden participar en la present convocatòria les persones físiques que reunisquen els següents requisits:  
1r. Estudiantat de l'UJI del màster universitari en Sistemes Intel·ligents que no haja superat tots els crèdits de què consta la titulació o els crèdits extra dels quals se n'haja pogut matricular.  
2n. Posseir la nacionalitat espanyola, ser nacional d'un estat membre de la Unió Europea o d'un altre país no pertanyent a la UE amb permís de residència o d'estudis a Espanya i amb la documentació identificativa en vigor, en el moment de la incorporació a la beca.  
  
Segon. Finalitat  
L'objectiu de la beca consisteix a obtindre formació i col·laborar en el projecte indicat en el punt anterior d'acord amb el següent pla de formació:  
- Involucrar-se amb els grups IA3 i CEVI en els projectes d'investigació en els quals tots dos grups estan involucrats.  
- Es formarà en la programació d'aplicacions de realitat virtual i realitat augmentada.  
- Formarà part de les reunions dels projectes d'investigació.  
- Millorarà en les seues habilitats com a programador/a d'aplicacions informàtiques.  
- Es formarà en el disseny i implementació d'aplicacions de jocs seriosos aplicats a la formació.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
Retribució bruta de 350 euros mensuals. La persona beneficiària de la beca, d'acord amb el Reial decret 1493/2011, de 24 d'octubre, pel qual es regulen els termes i condicions d'inclusió en el Règim General de la Seguretat Social de les persones que participen en programes de formació, serà inclosa en aquest règim.  
El cost de les aportacions de la quota empresarial a la Seguretat Social serà a càrrec del projecte d'investigació que finança la beca.  
Les obligacions econòmiques resultants tenen un import global de 2.448,54 euros.  
  
Cinqué. Termini de presentació de sol·licituds  
Deu dies hàbils des de la publicació de la beca  
  
Castelló de la Plana, 16 de novembre de 2023. El vicerector d'Investigació (p. d. R 24.05.2022; DOGV 9349, 27.05.2022): Jesús Lancis Sáez.